Сирак Скитник
Утро

chitanka.info

Безсилно стенеща, отхожда си нощта

И лебеди отлитащи разсипват розови венци.

Опиянени чучулиги сребърни струи разливат

По златни падини и сънни долини.

Над сънни светове

Могъщи блеснали крила се къпят в поднебните пустини…

Денят се ражда хоре във прозирни синини,

Денят се ражда сам, разсипал кървави стрели

След бягащи смутени тъмнини…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.